CELEX: 62004TJ0457
Language: sl
Date: 2008-10-15 00:00:00
Title: Sodba Sodišča prve stopnje (sedmi senat) z dne 15. oktobra 2008.#Camar Srl proti Komisiji Evropskih skupnosti.#Skupna ureditev trgov - Banane - Prehodni ukrepi - Člen 30 Uredbe Sveta (EGS) št. 404/93 - Sodba, s katero se je ugotovilo nedelovanje Komisije - Zavrnitev izvršitve sodbe Sodišča prve stopnje - Ničnostna tožba - Predlog za odreditev izvršitve sodbe s plačilom določene vsote denarja - Povrnitev nepremoženjske škode - Nezakonita opustitev ukrepanja Komisije - Odškodninska tožba - Pretrganje zastaralnega roka - Člen 46 Statuta Sodišča - Nedopustnost.#Združeni zadevi T-457/04 in T-223/05.

Sodba Sodišča prve stopnje (sedmi senat) z dne 15. oktobra 2008 – Camar proti Komisiji
      (Združeni zadevi T-457/04 in T-223/05)
      „Skupna ureditev trgov – Banane – Prehodni ukrepi – Člen 30 Uredbe Sveta (EGS) št. 404/93 – Sodba, s katero se je ugotovilo nedelovanje Komisije – Zavrnitev izvršitve sodbe Sodišča prve stopnje – Ničnostna tožba – Predlog za odreditev izvršitve sodbe s plačilom določene vsote denarja – Povrnitev nepremoženjske škode – Nezakonita opustitev ukrepanja Komisije – Odškodninska tožba – Pretrganje zastaralnega roka – Člen 46 Statuta Sodišča – Nedopustnost“
      1.                     Ničnostna tožba – Sodba o razglasitvi ničnosti – Učinki – Obveznost sprejetja izvršilnih ukrepov (členi 230 ES, 232 ES, 233
            ES in 288, drugi odstavek, ES) (Glej točke od 39 do 41, 49 in 50.)
      2.                     Nepogodbena odgovornost – Pogoji – Nezakonitost – Škoda – Vzročna zveza – Neizpolnitev obveznosti izvršitve sodbe o razglasitvi
            ničnosti (člen 288, drugi odstavek, ES) (Glej točke 57, 58 in od 60 do 62.)
      3.                     Odškodninska tožba – Roki za pritožbe – Petletni zastaralni rok (člen 288, drugi odstavek, ES; Statut Sodišča, člen 46) (Glej
            točke 75, 77, 79 in 80.)
      Predmet 
      
         
               V zadevi T-457/04, prvič, razglasitev ničnosti odločbe Komisije iz dopisa z dne 10. septembra 2004, da ne bo izvršila prve
                  točke izreka sodbe Sodišča prve stopnje z dne 8. junija 2000 v zadevi Camar in Tico proti Komisiji in Svetu (T-79/96, T-260/97
                  in T-117/98, Recueil, str. II-2193), in, drugič, naložitev Komisiji, naj izvrši prvo točko izreka zgoraj navedene sodbe Camar
                  in Tico proti Komisiji in Svetu, tako da plača določen znesek denarja, ki ustreza vrednosti neizdanih licenc, in tretjič,
                  naložitev povračila nepremoženjske škode s strani Komisije, in v zadevi T-223/05 naložitev Komisiji, naj iz naslova nepogodbene
                  odgovornosti Evropske skupnosti povrne škodo, ki naj bi nastala tožeči stranki.
               
            Izrek 
      
         
                  1)
               
               
                  
               
               
                  	Odločba Komisije, navedena v dopisu generalnega direktorja direktorata za kmetijstvo z dne 10. septembra 2004, s katero je
                     zavrnjena izvršitev prve točke izreka sodbe Sodišča prve stopnje z dne 8. junija 2000 v zadevi Camar in Tico proti Komisiji
                     in Svetu (T-79/96, T-260/97 in T-117/98, Recueil, str. II-2193), se razglasi za nično.
                  
               
            
         
                  2)
               
               
                  
               
               
                  	V preostalem se tožba v zadevi T-457/04 zavrne kot neutemeljena.
               
            
         
                  3)
               
               
                  
               
               
                  	Tožba v zadevi T-223/05 se zavrže kot nedopustna.
               
            
         
                  4)
               
               
                  
               
               
                  	Camar Srl in Komisija v zadevi T-457/04 nosita vsaka polovico svojih stroškov in polovico stroškov, ki jih je priglasila nasprotna
                     stranka. 
                  
               
            
         
                  5)
               
               
                  
               
               
                  	Camar se v zadevi T-223/05 naloži plačilo svojih stroškov in stroškov, ki jih je priglasila Komisija.